
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificare a Legii nr.111/2003 pentru aprobarea Ordonanţei Guvernului nr.24/2001 privind impunerea microîntreprinderilor, cu care comisia noastră a fost sesizată în fond cu adresa Biroului Permanent nr.316 din 25 august 2003.

	PREŞEDINTE,

Prof. dr. Florin Georgescu

RAPORT

asupra propunerii legislative de modificare a Legii nr.111/2003 pentru aprobarea Ordonanţei Guvernului nr.24/2001 privind impunerea microîntreprinderilor
Cu adresa nr.316 din 25 august 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă de modificare a Legii nr.111/2003 pentru aprobarea Ordonanţei Guvernului nr.24/2001 privind impunerea microîntreprinderilor.
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.
La lucrările comisiei au participat 24 deputaţi, din totalul de 25 membri ai comisiei.

Prezenta propunere legislativă are ca obiect de reglementare modificarea unor dispoziţii din cuprinsul articolului 1 al Ordonanţei Guvernului nr.24/2001 privind impunerea microîntreprinderilor, în scopul realizării unui „cadru corect şi operabil, în spiritul susţinerii dezvoltării acestei categorii de agenţi economici”.

Prin obiectul de reglementare, propunerea legislativă face parte din categoria legilor ordinare.

In urma examinării propunerii legislative de modificare a Legii nr.111/2003 pentru aprobarea Ordonanţei Guvernului nr.24/2001 privind impunerea microîntreprinderilor, în şedinţa din 26 noiembrie 2003, comisia a hotărât, cu unanimitate de voturi, respingerea, întrucât aceasta nu mai are obiect de reglementare, deoarece Ordonanţa Guvernului nr.24/2001 a fost modificată prin Legea nr.232/2003 pentru aprobarea Ordonanţei Guvernului nr.36/2003 privind corelarea unor dispoziţii din legislaţia financiară fiscală – Art.IX2 punct.1 – alin.(11) şi alin.(12), şi astfel nu se mai impune modificarea în sensul propus de iniţiator.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experţi parlamentari:

          Onete Alexandru

          Măţan Ofelia

